《送王季境还淮东幕》
元代·乃贤

西京骄马越罗衣，公子风流世绝稀。冠盖一门誇万石，江山千古忆玄晖。

新茶夜试中泠水，美酒春分采石矶。幕府群公多胜赏，一枝芍药待君归。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。